Vec C‑58/14

Hauptzollamt Hannover

proti

Amazon EU Sàrl

(návrh na začatie prejudiciálneho konania, ktorý podal Bundesfinanzhof)

„Návrh na začatie prejudiciálneho konania — Nariadenie (EHS) č. 2658/87 — Colná únia a spoločný colný sadzobník — Kombinovaná nomenklatúra — Položka 8543 70 — Elektrické stroje, prístroje a zariadenia s vlastnou funkciou, ktoré nie sú vymenované ani obsiahnuté inde v kapitole 85 kombinovanej nomenklatúry — Podpoložky 8543 70 10 a 8543 70 90 — Čítačka elektronických kníh s prekladateľskými alebo slovníkovými funkciami“

Abstrakt – Rozsudok Súdneho dvora (siedma komora) z 11. júna 2015

Colná únia — Spoločný colný sadzobník — Položky sadzobníka — Čítačky elektronických kníh vybavené prekladateľskou alebo slovníkovou funkciou — Zaradenie do podpoložky 8543 70 90 kombinovanej nomenklatúry

(Nariadenie Rady č. 2658/87, príloha I)

Kombinovaná nomenklatúra obsiahnutá v prílohe I nariadenia č. 2658/87 o colnej a štatistickej nomenklatúre a o Spoločnom colnom sadzobníku, zmeneného a doplneného nariadením č. 861/2010, sa má vykladať v tom zmysle, že čítačku elektronických kníh vybavenú prekladateľskou alebo slovníkovou funkciou, pokiaľ táto funkcia nepredstavuje jej hlavnú funkciu, čo prináleží overiť vnútroštátnemu súdu, treba zaradiť do podpoložky 8543 70 90 ako ostatné elektrické zariadenia, a nie do podpoložky 8543 70 10 ako elektrické zariadenie s prekladateľskými alebo slovníkovými funkciami.

V kombinovanej nomenklatúre neexistuje nijaká podpoložka, ktorej znenie by explicitne odkazovalo na elektrické zariadenie s hlavnou funkciou čítania. Z toho však nemožno vyvodiť, že pri neexistencii podpoložky kombinovanej nomenklatúry, ktorá by presne zodpovedala hlavnej funkcii takého zariadenia, ho treba zaradiť do špecifickej podpoložky na základe jednej z jeho vedľajších funkcií. Pri zaradení sa má totiž zohľadniť nie jedna z jeho vedľajších funkcií, ale jeho hlavná funkcia, a to aj za predpokladu, že neexistuje podpoložka kombinovanej nomenklatúry, ktorá by špecificky zodpovedala tejto hlavnej funkcii. Pokiaľ v kombinovanej nomenklatúre neexistuje podpoložka zodpovedajúca hlavnej funkcii tovaru, treba ho zaradiť do zostatkovej podpoložky kombinovanej nomenklatúry.

(pozri body 16, 21 – 23, 25 – 27 a výrok)

Vec C‑58/14

Hauptzollamt Hannover

proti

Amazon EU Sàrl

(návrh na začatie prejudiciálneho konania, ktorý podal Bundesfinanzhof)

„Návrh na začatie prejudiciálneho konania — Nariadenie (EHS) č. 2658/87 — Colná únia a spoločný colný sadzobník — Kombinovaná nomenklatúra — Položka 8543 70 — Elektrické stroje, prístroje a zariadenia s vlastnou funkciou, ktoré nie sú vymenované ani obsiahnuté inde v kapitole 85 kombinovanej nomenklatúry — Podpoložky 8543 70 10 a 8543 70 90 — Čítačka elektronických kníh s prekladateľskými alebo slovníkovými funkciami“

Abstrakt – Rozsudok Súdneho dvora (siedma komora) z 11. júna 2015

Colná únia – Spoločný colný sadzobník – Položky sadzobníka – Čítačky elektronických kníh vybavené prekladateľskou alebo slovníkovou funkciou – Zaradenie do podpoložky 8543 70 90 kombinovanej nomenklatúry

(Nariadenie Rady č. 2658/87, príloha I)

Kombinovaná nomenklatúra obsiahnutá v prílohe I nariadenia č. 2658/87 o colnej a štatistickej nomenklatúre a o Spoločnom colnom sadzobníku, zmeneného a doplneného nariadením č. 861/2010, sa má vykladať v tom zmysle, že čítačku elektronických kníh vybavenú prekladateľskou alebo slovníkovou funkciou, pokiaľ táto funkcia nepredstavuje jej hlavnú funkciu, čo prináleží overiť vnútroštátnemu súdu, treba zaradiť do podpoložky 8543 70 90 ako ostatné elektrické zariadenia, a nie do podpoložky 8543 70 10 ako elektrické zariadenie s prekladateľskými alebo slovníkovými funkciami.

V kombinovanej nomenklatúre neexistuje nijaká podpoložka, ktorej znenie by explicitne odkazovalo na elektrické zariadenie s hlavnou funkciou čítania. Z toho však nemožno vyvodiť, že pri neexistencii podpoložky kombinovanej nomenklatúry, ktorá by presne zodpovedala hlavnej funkcii takého zariadenia, ho treba zaradiť do špecifickej podpoložky na základe jednej z jeho vedľajších funkcií. Pri zaradení sa má totiž zohľadniť nie jedna z jeho vedľajších funkcií, ale jeho hlavná funkcia, a to aj za predpokladu, že neexistuje podpoložka kombinovanej nomenklatúry, ktorá by špecificky zodpovedala tejto hlavnej funkcii. Pokiaľ v kombinovanej nomenklatúre neexistuje podpoložka zodpovedajúca hlavnej funkcii tovaru, treba ho zaradiť do zostatkovej podpoložky kombinovanej nomenklatúry.

(pozri body 16, 21 – 23, 25 – 27 a výrok)